Diari Oficial de la Generalitat Valenciana


Sumari del DOGV 8953, del 16-11-2020 (2020/9694)

DECRET 184/2020, de 13 de novembre, del Consell, de modificació del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2020/11/13/184/dof/vci/html**

### Dades del document

Número de DOGV
:   8953

Data del DOGV
:   16-11-2020

Secció del DOGV
:   I. DISPOSICIONS GENERALS

Número del document
:   2020/9694


Data del document
:   13-11-2020

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat
    * Vicepresidència i Conselleria d'Igualtat i Polítiques Inclusives
    * Vicepresidència Segona i Conselleria d'Habitatge i Arquitectura Bioclimàtica
    * Conselleria d'Hisenda i Model Econòmic
    * Conselleria de Justícia, Interior i Administració Pública
    * Conselleria d'Educació, Cultura i Esport
    * Conselleria de Sanitat Universal i Salut Pública
    * Conselleria d'Economia Sostenible, Sectors Productius, Comerç i Treball
    * Conselleria d'Agricultura, Desenvolupament Rural, Emergència Climàtica i Transició Ecològica
    * Conselleria de Participació, Transparència, Cooperació i Qualitat Democràtica
    * Conselleria d'Innovació, Universitats, Ciència i Societat Digital
    * Conselleria de Política Territorial, Obres Públiques i Mobilitat
    * legislació
    * administració regional
    * competències de l'executiu

DECRET 184/2020, de 13 de novembre, del Consell, de modificació del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat [2020/9694]  
 El Decret 5/2019, de 16 de juny, del president de la Generalitat, va determinar les conselleries en què s'organitza l'administració de la Generalitat. Aquesta norma organitzativa va ser completada, pel que fa a les secretaries autonòmiques, pel Decret 7/2019, de 20 de juny, del president de la Generalitat, pel qual es determinen les secretaries autonòmiques de l'Administració del Consell, que ha sigut modificat mitjançant el Decret 11/2020, de 3 de setembre.  
D'altra banda, el Decret 105/2019, de 5 de juliol, del Consell, va establir l'estructura orgànica bàsica de la Presidència i de les conselleries de la Generalitat, amb l'objectiu de poder atendre amb eficàcia les competències assignades a cada un dels departaments. Aquest decret ha sigut modificat pel Decret 168/2020, de 30 d'octubre, del Consell.  
Consideracions tècniques i de funcionament aconsellen introduir certes modificacions en les funcions dels centres directius de la Conselleria de Sanitat Universal i Salut Pública. En conseqüència, cal adoptar les mesures organitzatives necessàries per a ajustar l'estructura orgànica bàsica d'aquesta conselleria.  
  
En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat, i amb la deliberació prèvia del Consell, en la reunió de 13 de novembre de 2020,  
  
DECRETE  
  
Article únic. Modificació de determinats preceptes del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat  
Es modifiquen l'article 96, l'article 98, l'article 101, l'article 102, l'article 104, l'apartat 1 de l'article 105 i l'article 106 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, que queden redactats en els termes que figuren en l'annex.  
  
Disposició derogatòria  
  
Única. Derogació normativa  
Queden derogades totes aquelles disposicions d'igual o inferior rang en allò que s'opose al que estableix aquest decret.  
  
Disposició final  
  
Única. Entrada en vigor  
Aquest decret entrarà en vigor el mateix dia de la seua aprovació.  
  
  
València, 13 de novembre de 2020  
  
El president de la Generalitat,  
XIMO PUIG I FERRER  
  
  
  
ANNEX  
  
Nova redacció de l'article 96, de l'article 98, de l'article 101, de l'article 102, de l'article 104, de l'apartat 1 de l'article 105 i de l'article 106 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat  
  
  
1. L'article 96 queda redactat com segueix:  
«Article 96. Estructura dels òrgans superiors i directius  
Sota la direcció superior de la persona titular, la Conselleria de Sanitat Universal i Salut Pública està integrada pels òrgans superiors i centres directius següents:  
  
a) Secretaria Autonòmica de Salut Pública i del Sistema Sanitari Públic.  
b) Secretaria Autonòmica d'Eficiència i Tecnologia Sanitària.  
c) Sotssecretaria.  
d) Direcció General d'Assistència Sanitària.  
e) Direcció General de Farmàcia i Productes Sanitaris.  
f) Direcció General de Salut Pública i Addiccions.  
g) Direcció General d'Alta Tecnologia, Inversions i Infraestructura.  
h) Direcció General d'Investigació i Alta Inspecció Sanitària.  
i) Direcció General de Planificació, Eficiència Tecnològica i Atenció al Pacient.  
j) Direcció General de Recursos Humans.»  
  
2. L'article 98 queda amb la redacció següent:  
«Article 98. Direcció General d'Assistència Sanitària  
La Direcció General d'Assistència Sanitària exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de planificació, gestió i avaluació dels recursos assistencials, programes i serveis sanitaris, gestió de l'activitat assistencial i dels centres sanitaris, atenció sanitària a la cronicitat, salut mental, urgències i emergències.»  
  
  
3. L'article 101 queda com segueix:  
«Article 101. Secretaria Autonòmica d'Eficiència i Tecnologia Sanitària i òrgans directius dependents  
1. La Secretaria Autonòmica d'Eficiència i Tecnologia Sanitària exercirà les funcions que se li atribueixen en l'article 68 de la Llei 5/1983, de 30 de desembre, del Consell, en matèria de coordinació de les polítiques de salut recollides en el Pla de Salut de la Comunitat Valenciana, en matèria de garantia d'accessibilitat i de temps al sistema de salut, alta inspecció sanitària, acreditació, autorització i registre de centres, serveis i establiments sanitaris i d'investigació sanitària, sistemes i tecnologies de la informació i la comunicació en l'àrea de la sanitat.  
  
2. De la Secretaria Autonòmica d'Eficiència i Tecnologia Sanitària depenen els centres directius següents:  
a) Direcció General d'Alta Tecnologia, Inversions i Infraestructura  
b) Direcció General d'Investigació i Alta Inspecció Sanitària  
c) Direcció General de Planificació, Eficiència Tecnològica i Atenció al Pacient.»  
  
4. L'article 102 queda redactat de la manera següent:  
«Article 102. Direcció General d'Alta Tecnologia, Inversions i Infraestructura  
La Direcció General d'Alta Tecnologia, Inversions i Infraestructura exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'infraestructures i el seu manteniment, gestió de les inversions, logística i subministraments, equipament tecnològic innovador i coordinació dels projectes europeus de la Conselleria de Sanitat Universal i Salut Pública.»  
  
5. L'article 104 queda de la manera següent:  
«Article 104. Direcció General de Planificació, Eficiència Tecnològica i Atenció al Pacient  
La Direcció General de Planificació, Eficiència Tecnològica i Atenció al Pacient exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic en matèria de coordinació de les polítiques de salut recollides en el Pla de Salut de la Comunitat Valenciana, en matèria de garantia d'accessibilitat i de temps al sistema de salut, avaluació de les tecnologies sanitàries, qualitat assistencial i seguretat del pacient, col·laboració amb les associacions de pacients, de ciutadans i ciutadanes, i de voluntariat, vetlant pel compliment de la protecció dels drets de les i dels pacients, assegurament i sistemes d'informació sanitària, sistemes i tecnologies de la informació i la comunicació en l'àrea de la sanitat.»  
  
  
6. L'apartat 1 de l'article 105 queda amb la següent redacció:  
«Article 105. Sotssecretaria  
1. La Sotssecretaria assumeix les funcions establides en l'article 69 de la Llei 5/1983, de 30 de desembre, del Consell, així com la gestió dels recursos humans de la Conselleria, la gestió econòmica, pressupostària i comptable, costos i facturació, control de la gestió pressupostària i econòmica de les fundacions i consorcis de la Conselleria de Sanitat Universal i Salut Pública, les funcions de Central de Compres, la tramitació de la contractació d'obres i l'aprovisionament de productes i serveis, així com la tramitació dels procediments de responsabilitat patrimonial i l'exercici de la potestat disciplinària, excepte en el cas que la sanció proposada siga la de separació del servei.»  
  
  
7. L'article 106 queda com segueix:  
«Article 106. Direcció General de Recursos Humans  
La Direcció General de Recursos Humans exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de planificació dels recursos humans, gestió i tramitació dels assumptes relatius al personal al servei del sistema públic de salut, la docència i formació del personal al servei del sistema de salut, la prevenció de riscos laborals del personal de la Conselleria, registre, processos de selecció i provisió, assessorament jurídic, i administratiu, relacions sindicals i condicions de treball, així com l'ordenació professional i el règim disciplinari del personal sanitari. Així mateix, li correspon exercir la direcció del personal sanitari en virtut del que disposa l'article 69.3 de la Llei 5/1983.»


Còpia Permalink ELI